Mohammad Hatta

Dr.(H.C.) Honoris Causa Drs.H.Mohammad Hatta ma fogaoni si tehöngö  Bung Hatta tumbu ba Fort de Kock, Hindia Belanda me 12 Agustus 1902 ba iröi gulidanö ba Jakarta me 14 Maret 1980. Bung Hatta andre samösa tokoh penting ba zifakhai ba wogamö kemerdekaan Indonesia, negarawan, ba ekonom Indonesia si no tobali Wakil Presiden Indonesia si'oföna. Fao ira Sukarno si tobali Proklamator Kemerdekaan, sangefasi fa'atosasa, fasuwöta, moroi ba penjajahan Belanda ba hiza me 17 Agustus 1945, la fa'ema wa Indonesia Merdeka. Hiza no irai göi tobali ia Perdana Menteri ba Kabinet Hatta I, Kabinet Hatta II ba Kabinet Republik Indonesia Serikat ma RIS. Ba ndröfi si 1956, iheta ia ma ilau molombase ba halöŵö wakil presiden.

Mohammad Hatta andre no oya sibai nifaluania ba wamanöi ngawalö wahasara dödö ba Negara Indonesia meluo da'ö, tenga ha börö meno tobali ia wakil presiden, ya'ia göi no irai tobali Perdana Menteri ba Kabinet Hatta I,  Kabinet Hatta II faoma ba Kabinet Republik Indonesia Serikat ma RIS. Ba zifakhai ba ekonomi, bua wangera-ngera ma söndra ba wamanöi koperasi tebai la'ahosi ba dödö me Muhammad Hatta andre irege no lakaoni ia tobali Bapak Koperasi börö zöndra si sökhi moroi khönia.Mohammad Hatta, Buku 1 Kebangsaan dan Kerakyatan, PT Pustaka LP3ES, Jakarta, 1998.Galeri Buku Jakarta: Mohammad Hatta: Di Atas Segala Lapangan Tanah Air Aku Hidup, Aku Gembira , diakses 20 Juni 2017

Muhammad Hatta iröi gulidanö ma mate ia ba ndröfi si 1980 ba lako'o ia ba Taman Pemakaman Umum Tanah Kusir ma TPU Tanah Kusir, Jakarta. Famareta Indonesia me ngaluo 23 Oktober 1986, labali'ö Muhammad Hatta andre samösa Pahlawan ma Proklamator Kemerdekaan molo'ö; Keppres nomor 081/TK/1986.Daftar Nama Pahlawan Nasional Republik Indonesia , Departemen Sosial RI Online, Januari 2010. Diakses 26 Agustus 2012. Töinia no sifagölö khö Soekarno sitobali Dwi-Tunggal ba la faogi ba döi Bandar Udara Internasional Soekarno-Hatta. Ba Belanda, töi Muhammad Hatta sitobali fanörötödö ba ngawalö zi sökhi nifaluania, labe'e döi lala ba zifasui perumahan Zuiderpolder, Haarlem, Belanda.Postcode.nl: Mohammed Hattastraat 4, 2033CJ, Haarlem , diakses 20 Juni 2017

Kategori:Nias
Kategori:Biografi
Kategori:Bohou tesura